TRUE ออกหุ้นกู้ 4 ชุด ชูดบ. 3.15 – 4.30% ขายนักลงทุนทั่วไป เปิดจองซื้อ 15-17 มี.ค.นี้
โดยบริษัทฯ และหุ้นกู้ได้รับการจัดอันดับความน่าเชื่อถือในระดับ “BBB+” แนวโน้มอันดับเครดิต "คงที่" คาดว่าจะเปิดให้จองซื้อระหว่างวันที่ 15-17 มีนาคม 2565 ผ่านธนาคารกรุงเทพ กสิกรไทย ไทยพาณิชย์ ซีไอเอ็มบี ไทย และทหารไทยธนชาต โดยมีธนาคารกรุงศรีอยุธยา เป็นผู้แทนผู้ถือหุ้นกู้
TRUE เตรียมออกหุ้นกู้ 4 ชุด อายุ 3 ปีถึง 5 ปี 9 เดือน ชูดอกเบี้ย 3.15 - 4.30% ต่อปี เสนอขายผู้ลงทุนทั่วไป คาดว่าจะเปิดให้จองซื้อ 15-17 มี.ค.65
14 เม.ย. 2565

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า กลุ่มทรู มุ่งสู่เทคคอมปานี ตอกย้ำผู้นำโครงสร้างพื้นฐานโทรคมนาคมและดิจิทัลครบวงจรที่เติบโตอย่างยั่งยืน ด้วยความสำเร็จในการดำเนินธุรกิจตามแนวทางการพัฒนาอย่างยั่งยืน ได้คะแนน DJSI สูงสุดของโลก ในหมวดธุรกิจสื่อสารโทรคมนาคม ต่อเนื่องเป็นปีที่ 4 สะท้อนความมุ่งมั่นในการดำเนินธุรกิจและพัฒนาองค์กรให้เติบโตไปด้วยกันกับคนไทยและประเทศไทย
ดังนั้นจึงได้เตรียมออกหุ้นกู้ TRUE ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้  เสนอขายแก่ผู้ลงทุนทั่วไป (Public Offering) เพื่อนำเงินที่ได้จากการขายหุ้นกู้ในครั้งนี้ไปใช้ในการชำระคืนหนี้หุ้นกู้และ/หรือเงินกู้ยืมที่จะครบกำหนด ใช้ในการชำระหนี้สินภายใต้ใบอนุญาตให้ใช้คลื่นความถี่ และใช้เป็นเงินทุนหมุนเวียนรองรับการเติบโตของบริษัทฯ  โดยบริษัทฯ และหุ้นกู้ของบริษัทฯ ได้รับการจัดอันดับความน่าเชื่อถือในระดับ “BBB+” แนวโน้มอันดับเครดิต “คงที่” จากบริษัท ทริสเรทติ้ง จำกัด เมื่อวันที่ 11 กุมภาพันธ์ 2565 คาดว่าจะสามารถเปิดจองซื้อและให้ผู้ลงทุนขอรับหนังสือชี้ชวนได้ในวันที่ 15-17 มีนาคม 2565
โดยหุ้นกู้ TRUE จะจ่ายดอกเบี้ยทุก 3 เดือนตลอดอายุหุ้นกู้ จำนวนจองซื้อขั้นต่ำ 100,000 บาท และทวีคูณครั้งละ 100,000 บาท เตรียมเสนอขายจำนวน 4 ชุด ดังนี้
ทั้งนี้ บริษัทฯ อยู่ระหว่างการยื่นแบบแสดงรายการข้อมูล และร่างหนังสือชี้ชวนซึ่งยังไม่มีผลบังคับใช้ เนื่องจากอยู่ระหว่างการพิจารณาของสำนักงาน ก.ล.ต. ผู้ลงทุนสามารถศึกษารายละเอียดเพิ่มเติมได้จากแบบแสดงรายการข้อมูลการเสนอขายตราสารหนี้ และร่างหนังสือชี้ชวนที่ www.sec.or.th หรือ สอบถามรายละเอียดที่ผู้จัดการการจัดจำหน่ายหุ้นกู้ 5 แห่ง ได้แก่